钦定古今图书集成/明伦汇编/闺媛典/第059卷 > 横山烈妇
## 钦定古今图书集成/明伦汇编/闺媛典/第059卷 > 横山烈妇

按《汝宁府志》：“横山烈妇者，不知其谁氏，以其家于真
阳之横山，故称横山烈妇。嘉靖三十三年，大盗任泰
据横山，聚众千人，流劫州县。当道檄信阳县及汝阳、
真阳、确山官兵会剿。时烈妇之夫方荷锄田间，为兵
所执，送之县，杖杀之。烈妇走觅其夫，辨其尸于积尸
中，仰天大哭曰：‘嗟乎，冤哉！为盗者谁，而杀吾夫’。”归哭
六日不绝声，死遂同穴焉。行路闻而悲之。后二年，赵
司理南星为作《横山烈妇诗。